Helena (Gresk: Ἑλένη) er en tragedie av den greske forfatteren Evripides som ble skrevet i 412 f.Kr. Det ble fremført på Dionysia (Dionysosfestivalen i Athen) samme år, som en del av en tapt trilogi som også skal ha inneholdt tragedien om Andromeda. Skuespillet har mye til felles med tragedien Ifigeneia i Taurus, også av Evripides. Stykket er et av mange greske tragedier som hentet sitt stoff fra mytene rundt Den trojanske krig og spesielt de greske militære lederne (kong Agamemnon, kong Menelaos) og krigsheltene Odyssevs, Akilles og Ajax, og deres familieforhold.